Vermiste boer veilig tuis | Netwerk24
Vermiste boer veilig tuis
Deur André Damons 16 Oktober 2018 09:37
Michael Barnard Foto: Facebook
'n Man van Ceres in die Wes-Kaap het Maandagaand self by die huis opgedaag nadat hy die vorige dag verdwyn het.
Kennisgewings is op sosiale media gedeel om hulp te vra om Michael Barnard op te spoor. Hierin is genoem hy is 'n boer van Ceres wat betrokke is by sportafrigting vir kinders. Hy is Sondag omstreeks 10:00 in sy Toyota Hilux-bakkie by die plaas weg.
Die polisie sê die 53-jarige Barnard se vrou het die polisie Maandagaand ingelig dat hy by die huis opgedaag het.
Dessie Rechner, direkteur van die Pink Ladies, het bevestig hulle is deur die polisie ingelig dat Barnard veilig terug by die huis is. Sy kon nie meer besonderhede bekendmaak nie omdat sy nog nie self met sy familie gepraat het nie.